Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: kapcsolatos erõfeszítéshez értékes útmutatást nyújtanak az Alkotmánybíróság 36/2005. (X. 5.) AB határozatának
Paragraph Index: 679

kapcsolatos erõfeszítéshez értékes útmutatást nyújtanak az Alkotmánybíróság 36/2005. (X. 5.) AB határozatának indokolásában kifejtettek. A személy- és vagyonvédelmi, valamint magánnyomozói tevékenység szabályairól szóló törvény alkotmányellenességének megszüntetésérõl szóló törvénytervezet – helyesen – a távfelügyeleti rendszer, illetve az adat- és informatikai védelemre irányuló biztonságtechnikai rendszer mûködése körében rögzített adatok kezelését és felhasználását is a jogi szabályozás körébe vonja. (1886/J/2005) A 2005-ös ügyeket sorra véve, a beszámoló terjedelmi keretei között ki kell emelni azoknak a normatervezeteknek a sorát, amelyek megalkotói a bûncselekmények és egyéb nemkívánatos jelenségek viszszaszorítását az egyén feletti ellenõrzés kiterjesztésével és az információs önrendelkezési jog korlátozásával kívánják elérni. Ezek egyenként vizsgálva általában nem tekinthetõk mindenestül elvetendõ, szükségtelenül jogkorlátozó törekvéseknek, azonban együttesen szemlélve az állam mint „Nagy Testvér” és a gazdasági szektorban a nagyvállalatok, hitelintézetek, munkaadók által reprezentált „Kis Testvérek” által mindinkább ellenõrzött társadalom képe bontakozik ki. 2006/162/II. szám A jogrend nem önmagáért van, hanem a társadalomban felmerülõ szabályozási igényekre adott állami válasz. A Magyar Köztársaság társadalmi, gazdasági, biztonsági viszonyaiban tudomásunk szerint nem következtek be olyan változások, amelyek a szabályozás jogkorlátozó tendenciáinak erõsítését indokolhatnák. A megfigyelés, az adatgyûjtés újabbnál újabb technikai lehetõségei olyan csábítást jelentenek, amelyre a felelõsségteljes jogalkotó képes nemet mondani, mert a demokratikus jogállam léte, jövõje szempontjából alapvetõ fontosságú az alapvetõ jogok és a jogkorlátozás mögött álló érdekek közötti egyensúly megõrzése. Az adatvédelmi biztos a jövõben is azért fog tevékenykedni, hogy a jogrend egészét tekintve legalábbis megõrizhetõ legyen az adatvédelmi biztos által óvandó alapjogok jelenlegi védelmi szintje. A már említett biometrikus útlevelek, valamint a kép- és hangrögzítõk alkalmazásának elterjedése mellett szólni kell az alábbiakról: A kormány Korrupcióellenes Cselekvési Programjának tervezete pszichológiai tesztek bevezetését irányozta elõ a közigazgatásban dolgozók és a hivatásos szolgálati jogviszonyban állók „korrupciós hajlandóságának” felmérésére. (2033/J/2005) Ugyancsak a közszférát érinti a vagyonnyilatkozati kötelezettség és központi nyilvántartás, amellyel kapcsolatban az adatvédelmi biztos ajánlást bocsátott ki (825/J/2005), (1122/J/2005). Az ajánlás szövege a beszámoló Mellékletek címû fejezetében olvasható. A vagyonnyilatkozat jogintézményével kapcsolatban az Alkotmánybíróságtól is érkezett állásfoglalás-kérés. (2122/K/2005).

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes